**Obrazloženje rashoda i izdataka Posebnog dijela financijskog plana prema programima, aktivnostima i projektima za 2025.g.**

**Program 1057 PREDŠKOLSKI ODGOJ 5.881.388,00 EUR**

Zakonska osnova programa:

Zakon o ustanovama („Narodne novine“, br: 76/93, 29/97, 47/99, 35/08, 127/19)

Zakon o predškolskom odgoju i obrazovanju („Narodne novine“, br: 10/97, 107/07, 94/13, 98/19, 57/22, 101/23)

Državni pedagoški standard predškolskog odgoja i obrazovanja („Narodne novine“, br: 63/08)

Zakon o proračunu („Narodne novine“, br: 87/08, 136/12, 15/15)

Programi koji se planiraju provoditi u Dječjem vrtiću „Slavuj“:

- Redoviti cjelodnevni program za djecu u dobi od jedne godine života do polaska u osnovnu školu

- Redoviti posebni cjelodnevni program ranog učenja engleskog jezika

- Redoviti posebni cjelodnevni program ranog učenja njemačkog jezika

- Redoviti alternativni cjelodnevni program Montessori

- Redoviti cjelodnevni program obogaćen sadržajima tjelesne i zdravstvene kulture i sporta za djecu od 4 godine do polaska u osnovnu školu

- Program predškole za djecu – polaznike redovitog cjelodnevnog programa

- Kraći program predškole – za djecu koja nisu uključena u redoviti program

- Kraći program – rano učenje engleskog jezika udruge Naučimo puno

- Kraći program – rano učenje njemačkog jezika udruge Ulica znanja

- Kraći program dramsko -scenski DV „Slavuj“

- Program za darovitu djecu DV „Slavuj“

Pokazatelji uspješnosti rezultata:

- prilagodba broja upisane djece prema kriterijima Državnog pedagoškog standarda

- broj korisnika dodatnih programa

Dječji vrtić „Slavuj“ planira sljedeće rashode prema aktivnostima i projektima:

**Aktivnost A105704 Odgojno administrativno i tehničko osoblje 5.074.073,00 eur**

U 2025.g. unutar ove aktivnosti planirani su rashodi za plaće, doprinose na plaću, ostala materijalna prava, naknade za prijevoz za 142 djelatnika.

Zbog proširenja smještajnih kapaciteta povećani su rashodi za materijal i energiju, didaktiku za odgojne skupine, sitan inventar za opremanje kuhinje, soba dnevnog boravka, dvorane, ureda, sanitarnog čvora, za nabavu tekstilne pozamanterije (posteljina, podlošci, stolnjaci, krpe), za energiju.

Od tekućih i investicijskih radova planirana sredstva namijenjena su za redovito održavanje sva četiri objekta (popravci, održavanje, adaptacija i sanacija, ličenje).

Znatan dio rashoda odnosi se na rashode za zaposlene.

Cilj programa: postupna prilagodba prema Državnom pedagoškom standardu, povećanje obuhvata broja djece Programom predškolskog odgoja i obrazovanja te poboljšanje kvalitete pružanja usluge.

S ciljem postupnog usklađivanja s Državnim pedagoškim standardom i potpunom inkluzijom djece s teškoćama, prilagođava se broj zaposlenih odgojitelja. S proširenjem objekata Strmec i Rakitje ukupno je planirano 30 odgojno - obrazovnih skupina (cca 640 korisnika u redovitom programu).

U projekcijama za 2026. projicira se iznos od 5.057,00 eur a za 2027. godinu iznos od 5.176.470,00 eur.

Trenutno u vrtiću boravi cca 475 korisnika u redovnom programu..

Pokazatelj uspješnosti: broj odgojitelja po odgojno – obrazovnim skupinama između 1 godine do polaska u školu

|  |  |
| --- | --- |
| POLAZNA VRIJEDNOST u 2024. | CILJANA VRIJEDNOST POKAZATELJA USPJEŠNOSTI |
| 2025. | 2026. | 2027. |
| 22/3 | 30/3 | 30/3 | 30/3 |

 **Aktivnost A105705 Upravno vijeće vrtića 7.500,00 eur**

U 2025. godini za navedenu namjenu planira se iznos od 7.500,oo eura. Sredstva se planiraju za naknade za rad Upravnog vijeća. Upravno vijeće kao predstavnik Osnivača broji pet članova (tri člana imenovana su od strane , a po jedan član od strane Ustanove i jedan član bira se kao predstavnik roditelja). U prosjeku, godišnje se održi osam do deset sjednica, a prema potrebi i više.

U projekcijama za 2026. i 2027. godinu projicira se iznos od 7.500,00 na razini pojedine godine.

Pokazatelj rezultata: broj održanih sjednica

|  |  |
| --- | --- |
| Polazna vrijednost 2024. |  Ciljana vrijednost pokazatelja rezultata |
|  2025. |  2026. |  2027. |
|  10 |  10 |  10 |  10 |

**Aktivnost A105706 Odgojne skupine 664.815,00 eur**

U projekcijama za 2026. godinu projicira se iznos od 676.465,oo eur, a za 2027. godinu iznos od 715.710,00 eur.

Proširenjem smještajnih kapaciteta povećao se broj korisnika usluge za cca 150-ero djece što će povećati rashode za prehranu djece te rashode za likovni, potrošni materijal i didaktiku.

Cilj programa: osiguravanje kvalitetne prehrane usklađene s individualnim potrebama svih korisnika i stvaranje kvalitetnih prostorno – materijalnih uvjeta za boravak, odgoj i obrazovanje sve djece.

Pokazatelj uspješnosti: broj odgojnih skupina

|  |  |
| --- | --- |
| POLAZNA VRIJEDNOST u 2024. | CILJANA VRIJEDNOST POKAZATELJA USPJEŠNOSTI |
| 2025. | 2026. | 2027. |
| 22 | 30 | 30 | 30 |

**Kapitalni projekt K105701 Opremanje vrtića 95.000,00 eur.**

U planu je opremanje novih smještajnih kapaciteta odgojnih skupina, kuhinje u Rakitju i vanjskih igrališta, zamjena dotrajale opreme i namještaja te nabava potrebnih uređaja i zatvaranje sportske dvoran

 Cilj: Povećanje kvalitete opreme i pomagala adekvatnih za rad s djecom, opremanje odgojnih skupina namještajem i spravama u svrhu poboljšanja pedagoškog rada s djecom i povećanje sigurnosti djece te zamjena dotrajale opreme i nabave potrebnih uređaja.

Pokazatelj uspješnosti: provedba projekta prema osiguranim sredstvima (%)

|  |  |
| --- | --- |
| POLAZNA VRIJEDNOST u 2024. | CILJANA VRIJEDNOST POKAZATELJA USPJEŠNOSTI |
| 2025. | 2026. | 2027. |
| 100% | 100% | 100% | 100% |

**Kapitalni projekt K105705 Dodatno ulaganje u objekt vrtića u Strmcu – 40.000,00 eur**

Odnosi se na proširenje kuhinje u matičnom objekt u Strmcu

Cilj: povećanje kuhinjskog prostora zbog dogradnje vrtića.

Pokazatelj uspješnosti: broj obroka i kvaliteta pripreme hrane te zadovoljavanje kapaciteta pripreme obroka uslijed povećanja odgojnih skupina

|  |  |
| --- | --- |
| POLAZNA VRIJEDNOST u 2024. | CILJANA VRIJEDNOST POKAZATELJA USPJEŠNOSTI |
| 2025. | 2026. | 2027. |
| 460 | 640 | 640 | 640 |